राजस्थान बोर्ड ऑफ सेकेंडरी एजुकेशन (आरबीएसई) हर वर्ष 10वीं और 12वीं कक्षा की परीक्षाएं आयोजित करता है। इस बार राजस्थान बोर्ड की 12वीं की परीक्षाएं 8 मार्च से 2 अप्रैल तक आयोजित हुई। पहला पेपर इंग्लिश का था और अंतिम परीक्षा संस्कृत विषय की थी। एग्जाम का समय सुबह 8.30 बजे से लेकर 11.45 बजे तक था। इस बार करीब 9 लाख छात्र-छात्राओं ने 12वीं की परीक्षाएं दीं। पिछले साल की तरह इस बार भी मेरिट जारी नहीं की जाएगी। बोर्ड ने कुछ समस्याओं के चलते 2017 से मेरिट जारी करना बंद कर दिया था। 12वीं साइंस की परीक्षा के नतीजे घोषित हो चुके है। परीक्षा के नतीजे www.livehindustan.com पर चेक कर सकते हैं। इसके अलावा रिजल्ट बोर्ड की ऑफिशियल वेबसाइट पर भी चेक किए जा सकेंगे।